Şaristanê Wormsî yê Almanya de û şaristanê Strasbourgî yê Fransa de  seba wayîrvejîyayîşê xoverdayîşê Heftanîn  çalakîyî ameyî kerdene.
Worms
Şaristanê Wormsî yê Almanya de seba wayîrvejîyayîşê xoverdayîşê Heftanîn û Rojawanî çalakîyêke ameye kerdene. Kurdîstanijî û dostê înan tewrê çalakîye bîyî. Çalakîye de temsîlkarê Meclîsê Şarî Xalîs Doganî qisey kerd û pare kerd ke dewleta tirke Rojawan û Başûrê Kurdîstanî de merdiman qetil kena.
Dr. Michael Wilko ke Heyva Sor a Kurdan reyde Rojawan de kar keno, ard ziwan ke dewleta tirke Rojawan de sûcanê merdimîye yê giranan kena û vat: ''Ez Almanya şermezar kena ke alayê YPG û YPJyî qedexe kerdî.''
Çalakîye de sîyasetmedar Faysal Sariyildizî zî qisey kerd û da zanayene ke Erdogan û cergê ci Rojawan de, Başûrê Kurdîstanî de û Lîbya de kerdişanê Hîtlerî ra xirabêr çîyan kenê.''
Çalakîye bi sloganan qedîyaye.
Strasbourg
Têgêrayîşê Ciwanan ê Şorişgêran û Cinîyan ê Ciwanan ê Têkoşeran şaristanê Strasbourgî yê Fransa de seba xoverdayîşê Heftanînî çalakîyêka bêîtaatî ya sivîle kerde.
Ciwanan rayîrê tramvayî de çalakîye kerde û rayîr de posterê Rayberê Şarê Kurdî Abdullah Ocalanî û alaya PKKyî darde kerdî. Ciwanan bi fransizkî sloganê sey 'Ocalanî rê azadîye', 'Pîya serewedaritiş' vatî.
